Okawix:Okawix-doc.item12/pms

La pàgina d'instalassion ëd n'archivi dàit: a abìlita a dëscarié e instalé n'archivi selessionà an precedensa. Për acede a sta pàgina, ch'a fasa un-a ëd coste assion:

- ch'a sgnaca, ant ël quàder ëd gestion dël còrp (ël quàder strenzìbil dë snista), an sël nòm ëd n'archivi ch'a sern, ant la lista anstalé, se sta lista a l'é pa veuida.

- se l'archivi ch'a veule instalé a l'é pa ant la lista anstalé ëd l'archivi ch'a speta l'instalassion ant la session Okawix corenta, ant ël quàder ëd gestion dël còrp (ël quàder ëscursàbil dë snista), antlora ch'a sgnaca, ant la pàgina ëd selession dl'archivi, an sël boton Dëscarié corespondent a l'archivi ch'a serne.

La pàgina a jë smon ël nòm ëd l'archivi da instalé, e ël dossié andoa l'archivi a sarà salvà (s'a veul serne n'àutr dossié, ch'a anserissa ël senté d'ës dossié ant ël corespondent camp ëd test, o ch'a sgnaca ël boton Dësfujé e ch'a selession-a ël dossié giust).

Se l'opsion Anstalé dle figure a l'é selessionà, le figure contnùe ant j'artìcoj a saran dëscarià e instalà da bin (sossì a aumentrà ël temp ëd dëscaria e la quantità ëd memòria local necessaria për salvé l'archivi).

La dimension total ëd lòn ch'a l'é an camin a anstalé (mach l'archivi, o l'archivi con le figure) a l'é ëdcò mostrà sota ël boton Dësfujé.

An sgnacand Cancel as gavrà ël nòm ëd l'archivi da la lista anstalé ëd l'archivi ch'a speta l'instalassion ant la session Okawix corenta, ant ël quàder ëd gestion dël còrp (ël quàder scursàbil dë snista).

S'a sgnaca su Anstalé, Okawix a instala l'archivi, dont ël nòm a l'é tramudà da la lista anstalé dl'archivi ch'a speta l'instalassion ant la session Okawix corenta, a la lista local dj'archivi già instalà, ant ël quàder ëd gestion dël còrp (ël quàder ëscursàbil dë snista). Se st'archivi a l'é stàit instalà an precedensa, a s-ciairërà un mëssagi ch'a-j dis che "ël còrp a l'é già instalà" e a-j ciama se "a veul modifichelo".